Buntut kucing (Acalypha hispida)  yaiku tetuwuhan perdu ngembang kang kalebu kulawarga Euphorbiaceae genus Acalyphine. Ing maneka tlatah, wit  iki duwé aran liya kaya ta Wunga tambang, Lancuran, Lofoti lan Gou wei hong. Wit iki dhuwuré 2-3 mèter kanthi galih kasar, cawangan spondial, werna soklat kaijonan. Godhong wujud lonjong lan pinggiré mucuk eri. Godhong iki dawané 10–15 cm lan ambané  5–8 cm werna ijo enom. Balung godhong nyirip. Kembangé majemuk. Wit iki kalebu wit omah loro, ana wit lanang lan wit wadon. Wohé bunder cilik werna ijo. Wiji werna putih reged. Oyodé tunggang werna soklat.

Budidaya 
Racaké tetuwuhan iki ditandur ing pekarangan utawa pinggir pager. Tetanduran iki seneng papan sing akèh sunaring srengéngé supaya bisa cepet ngrembaka. Padatané wit sing wadon sing bisa kanggo budidaya. Buntut kucing bisa tuwuh mawa wiji uga stèk.  Buntut kucing bisa tuwuh ana ing lemah sing rada asam lan rada basa.

Buntut kucing bisa dibudidayakaké mawa jero ruwangan. Ananging menawa ing jero ruwangan, kudu mbutuhaké pangopènan kang setiti supaya ora kena kutu putih, tungau, lan kemangga.

Piguna 
Kembang Buntut Kucing bisa kanggo nambani lara diséntri, mimisan, tilas kobong, diuretik lan cacingan. Kembang kasebut didheplok nganti lembut banjur dibaluraké.

Gladri

Deleng uga 
Kucing galak

Tlalé gajah

Kayu urip

Kapustakan 

Tetuwuhan
Tetuwuhan jamu lan bumbu
Tetanduran ngembang